To 19-årige ishockeyspillere bliver fast del af White Hawks-truppen i næste sæson. Marcus Pedersen scorede otte gange og lavede to assister og får forlænget sin kontrakt med et år mere, oplyser Elite Nord Frederikshavn A/S i en pressemeddelelse. I målet bliver truppen forstærket med Aphiwat Sengthaisong på en et-årig kontrakt. Han skal supplere den rutinerede Tadeas Galansky. - Aphiwat er et ungt målmandstalent, der nu får chancen i White Hawks truppen for alvor. Vi er sikker på, at han kan lære en hel masse af vores nye keeper Tadeas Galansky, og vi håber at Aphiwat kan tage nogle store, men sikre skridt, i retning mod spilletid i Metal Ligaen, lyder det fra klubben. Aphiwat optræder med nummer 35 i den kommende sæson.
Truppen til næste sæson i Metal Ligaen er ved at falde på plads i Frederikshavn. To 19-årige er på kontrakt.